Kommunestyre- og fylkestingsvalget 2011 i Rogaland

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Rogaland og kommunene i dette fylket.

 Stemmetall 

Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti

Lokale lister: Hå = Nærbølista; Sola = Tanangerlisten; Kvitsøy (1) = Det Norske Arbeiderparti og Tverrpolitisk gruppe; Kvitsøy (2) = Kristelig Folkeparti, Fellesliste og Frie borgerlige; Utsira (1) = Utsira fellesliste; Utsira (2) = Ungdomslista; Vindafjord = Bjoa bygdeliste

 Kommnr Kommune A SV R Sp KrF V H Frp Dem KSP Kyst MdG PP Lok 1 Lok 2 Total 1101Eigersund164421415902 1102Sandnes95212728106170603 1103Stavanger84088765 1106Haugesund3908417586884396794 1111Sokndal51699337128322319 1112Lund49919336175227272 1114Bjerkreim15030424976477104 1119Hå599144770114723114 1120Klepp11330812346 1121Time293428960126 1122Gjesdal134376163 1124Sola260368448348442 1127Randaberg95368752265665 1129Forsand12012419216147644 1130Strand14436091917391666622 1133Hjelmeland18752369302543529915 1134Suldal460154606286165159130 1135Sauda117217173103606175 1141Finnøy19351292407292231109 1142Rennesøy28680449278740307 1144Kvitsøy54160104318 1145Bokn15913536126456 1146Tysvær103479587247593 1149Karmøy38349416567121345 1151Utsira9424118 1160Vindafjord627156404793408163 Total11634115

 Prosentvis 

 Kommnr Kommune A SV R Sp KrF V H Frp Dem KSP Kyst MdG PP Lok 1 Lok 2 Total 1101Eigersund25,22,56,519,46,426,113,9100,0 1102Sandnes21,83,20,45,59,34,430,022,60,10,40,62,0100,0 1103Stavanger29,04,01,41,95,87,534,013,10,11,32,0100,0 1106Haugesund28,72,50,51,15,65,438,212,20,65,1100,0 1111Sokndal30,05,819,67,418,718,5100,0 1112Lund30,711,922,24,614,016,7100,0 1114Bjerkreim11,022,418,35,635,17,6100,0 1119Hå7,41,89,617,21,419,79,01,432,5100,0 1120Klepp16,11,50,410,616,24,533,617,2100,0 1121Time15,23,612,914,75,235,211,71,5100,0 1122Gjesdal20,82,67,325,33,221,019,9100,0 1124Sola16,42,43,410,14,136,320,33,24,0100,0 1127Randaberg27,21,97,415,25,429,513,4100,0 1129Forsand18,619,329,825,07,3100,0 1130Strand40,92,76,717,03,216,912,30,4100,0 1133Hjelmeland13,13,625,821,13,824,66,91,0100,0 1134Suldal23,57,930,914,68,48,16,6100,0 1135Sauda45,34,68,56,84,123,86,9100,0 1141Finnøy12,33,218,525,818,514,76,9100,0 1142Rennesøy13,43,721,013,034,614,3100,0 1144Kvitsøy17,050,332,7100,0 1145Bokn34,929,67,927,6100,0 1146Tysvær23,42,210,412,75,333,112,8100,0 1149Karmøy23,82,10,32,316,63,125,923,40,71,9100,0 1151Utsira79,720,3100,0 1160Vindafjord16,84,231,810,821,210,94,4100,0 

 Kommunevise kommentarer 

Fargekoder for partia: 

 Bjerkreim 
   Mandatfordeling Bjerkreim
Bjerkreim hadde lister fra A, Sp, KrF, V, H og Frp. Høyre var størst med 35,1 prosent av stemmene, en framgang på 7,5 prosentpoeng. Senterpartiet og Kristelig Folkeparti kom – tross nedgang – på de neste plassene, med henholdsvis 22,4 (ned 8,7) og 18,3 (ned 4,7) prosent. Fremskrittspartiets liste var ny. Partiet kom inn i kommunestyret med ett mandat (7,6 prosent). Valgdeltakelsen var 69,6 prosent.

Høyre-ordfører Marthon Skårland kunne fortsette i jobben, denne gangen med Torbjørn Ognedal fra Senterpartiet som varaordfører.«Ognedal blir ny varaordførar» , Dalane Tidende 14. september 2011; besøkt 15. januar 2012.

 Bokn 
   Mandatfordeling Bokn
I Bokn stilte A, Sp, KrF og H opp. Senterpartiet gikk tilbake 5,5 prosentpoeng til 29,6 prosent, mens de tre andre partia gikk fram: Arbeiderpartiet opp 1,5 til 34,9, Høyre opp 1,5 til 27,6 og Kristelig Folkeparti opp 2,6 til 7,9 prosent. Valgdeltakelsen var 73,7 prosent.

Kyrre Lindanger (A) fortsatte som ordfører etter en avtale mellom Arbeiderpartiet og Høyre, som gav Lars Norekvål (H) varaordførervervet.«Politisk samarbeid» , Bygdabladet 15. september 2011; besøkt 15. januar 2012.

 Eigersund 
   Mandatfordeling Eigersund
De sju stortingspartia stilte lister i Eigersund: A, SV, Sp, KrF, V, H og Frp. Endringene fra 2007 var ikke de største. Høyre fikk 26,1 prosent (ned 1,6), og Arbeiderpartiet endte på 25,2 (ned 0,7). Kristelig Folkeparti økte med 4,7 prosentpoeng til 19,4, mens Fremskrittspartiet tapte 2,9 poeng og fikk 13,9. Kommunestyrets størrelse blei redusert fra 35 til 31. Valgdeltakelsen var 61,1 prosent.

Leif Erik Egaas fra Høyre overtok som ordfører etter partifellen Terje Jørgensen jr. Unn Therese Omdal (A) blei valgt til varaordfører. Valga blei støtta av Fremskrittspartiet.«Nå er han offisielt ordfører» , Dalane Tidende 17. oktober 2011; besøkt 15. januar 2012.

 Finnøy 
   Mandatfordeling Finnøy
Også i Finnøy var det A, SV, Sp, KrF, V, H og Frp som stilte lister. Kristelig Folkeparti er størst med 25,8 prosent (ned 4,2 prosentpoeng). Andreplassen deles av Senterpartiet og Venstre, begge med 18,5 prosent av stemmene. Sp gikk imidlertid ned 8,8 poeng til dette resultatet, mens V gikk opp 13,6. Valgdeltakelsen var 73,6 prosent.

Kommunestyret valgte enstemmig Gro Skartveit (V) til ny ordfører og Jon Olav Runestad (A) til varaordfører.«Gro Skartveit (V) tek over som ordførar» , nyhetssak på kommunens nettsted 19. oktober 2011; besøkt 15. januar 2012. Valga hadde bakgrunn i en avtale mellom V, A og Sp. Venstre brøyt dermed ut av forrige periodes koalisjon mellom KrF, V, H og Frp, der KrF hadde ordføreren.«Gro Skartveit ny ordførar i Finnøy», Øyposten 13. september 2011; besøkt 15. januar 2012.

 Forsand 
   Mandatfordeling Forsand
Forsands velgere kunne stemme på A, Sp, KrF, H eller Frp. Flest stemte på Kristelig Folkeparti, som fikk 29,8 prosent etter en framgang på 2,9. Høyre gikk en tidel opp til 25,0 prosent, mens Senterpartiet dalte 6,7 poeng til 19,3. Arbeiderpartiet på si side økte med 5,2 til 18,6. Valgdeltakelsen var 76,7 prosent.

Ole Tom Guse fra Kristelig Folkeparti kunne fortsette som ordfører til tross for at samarbeidet med Høyre ikke blei videreført. Isteden fikk Margareth Gjøse Larsen (A) vervet som varaordfører.«Ole Tom held fram» , Strandbuen 13. september 2011; besøkt 15. januar 2012.

 Gjesdal  
   Mandatfordeling Gjesdal
Gjesdal hadde lister fra A, SV, Sp, Krf, V, H og Frp. Kristelig Folkeparti er det største partiet med 25,3 prosent (opp 1,6). Høyre klatra opp til andreplassen med 21,0 prosent (opp 6,6). Arbeiderpartiet ligger like bak med 20,8 (opp 2,1), mens Fremskrittspartiet falt 3,9 til 19,9 prosent. Sosialistisk Venstreparti fikk en stemme for lite til å beholde sin plass i kommunestyret,«SV manglet under én stemme», Stavanger Aftenblad 14. september 2011; besøkt 15. januar 2012. som blei utvida fra 25 til 27 representanter. Valgdeltakelsen var 65,4 prosent. Kommunen deltok i forsøket med redusert stemmerettsalder. Blant 16- og 17-åringer var deltakelsen 54,7 prosent.

KrF, Senterpartiet og Arbeiderpartiet inngikk avtale, slik at Olaug Vervik Bollestad (KrF) fikk fire nye år som ordfører, mens Frode Fjeldsbø (A) blei varaordfører.«KrF-Bollestad blir ordfører, Ap får varaordføreren», Stavanger Aftenblad 13. september 2011; besøkt 15. januar 2012.

 Haugesund 
   Mandatfordeling Haugesund
I Haugesund var det mulig å stemme på A, SV, R, Sp, KrF, V, H, Frp, MdG og PP. Høyre blei størst med 38,2 prosent (ned 1,7). Arbeiderpartiet styrka andreplassen gjennom en oppgang på 8,1 prosentpoeng til 28,7. For resten av partia var det bare mindre endringer fra 2007. Valgdeltakelsen var 59,2 prosent.

Ved konstitueringa av kommunestyret blei Petter Steen jr. (H) gjenvalgt med 28 stemmer, mens Arne-Christian Mohn (A) fikk 20 stemmer. Varaordfører Sven Olsen (Frp) blei også gjenvalgt. Her var motkandidaten fra Pensjonistpartiet.«Steen fikk 28 stemmer», Haugesunds Avis 19. oktober 2011; besøkt 15. januar 2012.

 Hjelmeland 
   Mandatfordeling Hjelmeland
Folk i Hjelmeland kunne velge mellom lister fra A, SV, Sp, KrF, V, H, Frp og Kystpartiet. Kommunens største parti, Senterpartiet, gikk tilbake 9,2 prosentpoeng til 25,8 prosent. Dette blei et resultat ikke langt foran Høyre som med en framgang på 11,7 poeng endte på 24,6. Kristelig Folkeparti fikk 21,1 prosent (opp 2,2). Valgdeltakelsen var 72,0 prosent.

Høyre overtok ordførerplassen fra Senterpartiet. Den nye ordføreren, Trine L. Danielsen, er første kvinne i dette vervet i Hjelmeland. Varaordfører blei Håkon Helgøy (KrF).«Maktskifte i Hjelmeland», Stavanger Aftenblad 19. oktober 2011; besøkt 15. januar 2012.

 Hå 
   Mandatfordeling Hå
I Hå var det lister fra A, SV, Sp, KrF, V, H, Frp og KSP, foruten den lokale Nærbølista, som er kommunens største. Denne gangen blei resultatet 32,5 prosent av stemmene, en tilbakegang på 1,4 prosentpoeng. Høyre gikk fram 10,7 poeng og blei nest størst med 19,7 prosent. Størst var nedgangen for Kristelig Folkeparti (ned 3,4 til 17,2) og Fremskrittspartiet (ned 4,0 til 9,0). Valgdeltakelsen var 68,1 prosent.

Tross at partiet fortsatt er størst, måtte Nærbølistas Terje Mjåtveit etter åtte år som ordfører gi kjede og klubbe til Mons Skrettingland (H) i en allianse av H, Sp, KrF og Frp.  Varaordfører blei Sveinung Lode (Sp).«Høgre-ordførar i Hå» , Jærbladet 13. september 2011; besøkt 15. januar 2012.«Dobbel utfordring for Skrettingland», Stavanger Aftenblad 20. september 2011; besøkt 15. januar 2012. Det førte til protester da bare tre av ni i formannsskapet blei kvinner.«Klagar på formannskapet», Jærbladet 20. oktober 2011; besøkt 15. januar 2012.

 Karmøy 
   Mandatfordeling Karmøy
Tilbudet til velgerne i Karmøy  var fra A, SV, R, Sp, KrF, V, H, Frp, KSP og PP. Resultatet blei ei ganske kraftig omvelting og at det nå er tre nokså jamstore partier i teten. Høyre hadde en framgang på 15,0 prosentpoeng til 25,9 prosent og er størst. Arbeiderpartiet gikk fram 3,0 til 23,8, mens Fremskrittspartiet gikk ned 12,5 poeng til 23,4. Også Kristelig Folkeparti blei svekka: ned 4,2 poeng til 16,6. Pensjonistpartiet klarte å komme inn i kommunestyret med en representant denne gangen. Valgdeltakelsen var 61,4 prosent.

Ordfører Kjell Arvid Svendsen (KrF) og varaordfører Helga Rullestad (A) takka av, begge etter 24 år i kommunestyret og etter henholdsvis 16 og 8 år i toppverva.«Takker for seg», Haugesunds Avis 21. oktober 2011; besøkt 15. januar 2012. En allianse av H, Krf og Frp overtok med Aase Simonsen (H) som Karmøys første kvinnelige ordfører og Helge Thorheim (Frp) som varaordfører.«Makten fordelt i Karmøy», Haugesunds Avis 16. september 2011; besøkt 15. januar 2012.

 Klepp 
   Mandatfordeling Klepp 
I Klepp stilte A, SV, R, Sp, KrF, V, H og Frp til valg. Høyre styrka sin topposisjon ved å gå fram 6,8 prosentpoeng til 33,6 prosent. Fremskrittspartiet gikk tilbake 6,1 poeng til 17,2. Deretter følger Kristelig Folkeparti og Arbeiderpartiet med henholdsvis 16,2 (opp 0,8) og 16,1 (opp 2,8) prosent. SV mista sitt ene mandat i kommunestyret. Valgdeltakelsen var 62,8 prosent.

Ane Mari Braut Nese (H) blei enstemmig valgt til ny ordfører med Torunn Austdal Rasmussen (FrP) som vara.«Ane Mari Braut Nese valt til ny ordførar i Klepp» , nyhetsmelding på kommunenes nettsted 18. oktober 2011; besøkt 16. januar 2012.

 Kvitsøy 
   Mandatfordeling Kvitsøy
I Kvitsøy, som bare hadde 394 innbyggere med stemmerett, var det bare Fremskrittspartiet som stilte rein partiliste. Den var ny av året og fikk 17,0 prosent av de avgitte stemmene. Ellers var det to samlelister i kommunen. Det Norske Arbeiderparti og Tverrpolitisk gruppe fikk 50,3 prosent av stemmene (fram 10,6 poeng), mens Kristelig Folkeparti, Fellesliste og Frie borgerlige fikk 32,7 prosent (tilbake 27,6). Valgdeltakelsen var 81,2 prosent.

Ole Olsen (KrF) gikk av etter ti år som ordfører og blei avløst av partifellen Mirjam Ydstebø – med åtte av femten stemmer under konstitueringa.«Ny Kvitsøy-ordfører: – Nå er jeg klar» , Stavanger Aftenblad 21. oktober 2011; besøkt 16. januar 2012. Roy Steffensen (Frp) blei varaordfører.

 Lund 
   Mandatfordeling Lund
I Lund var det mulig å stemme på A, Sp, KrF, V, H og Frp. Arbeiderpartiet økte med 9,6 prosentpoeng til 30,7 og er dermed størst i kommunen. Partiet passerte dermed både Kristelig Folkeparti (ned 1,1 til 22,2) og Fremskrittspartiet (ned 7,7 til 16,7). Høyre økte med 7,5 poeng til 14,0. Valgdeltakelsen var på 69,6 prosent.

Pål Anker Ravndal (KrF) blei valgt til ordfører, og Ragnhild Kjørmo (Frp) blei varaordfører.

 Randaberg 
   Mandatfordeling Randaberg
I Randaberg var det lister fra de sju partia som er kjent fra Stortinget, A, SV, Sp, KrF, V, H og Frp. Høyre gikk denne gangen forbi Arbeiderpartiet, og fikk 29,5 prosent av stemmene – en økning på 12,5 prosentpoeng. A gikk ned 6,2 poeng til 27,2. Valgdeltakelsen var 68,8 prosent.

Bjørn Kahrs fra Høyre blei ny ordfører med Jarle Bø (Sp) som vara. Arbeiderpartiet og KrF gikk før konstitueringa ut med et forslag om Bø som ordfører, noe denne takka nei til.«Takket nei til å bli Randabergs ordfører» , Bygdebladet 6. oktober 2011; besøkt 16. januar 2012.

 Rennesøy 
   Mandatfordeling Rennesøy
I Rennesøy stilte A, SV, Sp, KrF, H og Frp lister. Høyre gikk fram 11,4 prosentpoeng til 34,6 prosent. Fremskrittspartiet, som var størst i 2007, fikk nå 14,3 prosent (tilbake 9,7) og måtte dermed se seg slått også av Senterpartiet, som økte med 4,7 til 21,0 prosent. Samlingslista, som i 2007 fikk 8,7 prosent og to mandater, stilte ikke denne gangen. Valgdeltakelsen var 73,0 prosent.

Sp, KrF, A og SV inngikk avtale om konstituering og budsjett. Ordfører blei Dagny Sunnanå Hausken (Sp) – første kvinna i dette vervet, og varaordfører blei Jostein Eiane (KrF).«Ny politisk ledelse i Rennesøy kommune fra 2011–2015», nyhetsmelding på kommunens nettsted 17. oktober 2011; besøkt 16. januar 2012.

 Sandnes 
   Mandatfordeling Sandnes 
Det var heile 12 lister å velge mellom i Sandnes: A, SV, R, Sp, KrF, V, H, Frp, Dem, KSP, MdG og PP. Av disse var det bare Høyre som hadde vesentlig framgang, ei økning på 7,3 prosentpoeng til 30,0. Fremskrittspartiet gikk tilbake 3,9 poeng til 22,6 prosent og mista førsteplassen. Arbeiderpartiet fikk 21,8 prosent (opp 0,7). Valgdeltakelsen var 62,7 prosent. Sandnes deltok i forsøket med e-valg.

Det blei maktskifte i Sandnes, og Høyres Norunn Østråt Koksvik tapte valget om ordførerplassen.  En valgteknisk allianse mellom A, Sp, SV, PP og Frp sørga for at Stanley Wirak (A) blei ny ordfører. Det vakte noe oppstuss da Fremskrittspartiet på konstitueringsmøtet foreslo å utrede parlamentarisk styreform i kommunen. Dette kom bardus på samarbeidspartnerne, men blei uniddelbart støtta av opposisjonsalliansen av H, V og KrF. Forslaget blei imidlertid utsatt. Ved behandling i juni 2012 vedtok så kommunestyret å tilrå at det innføres et system med byregjering fra etter kommunevalget i 2015.«Nyvalgt Sandnes-ordfører måtte vise muskler fra start» ,  Stavanger Aftenblad 26. oktober 2011; besøkt 16. januar 2012.Referat fra kommunestyrets behandling av sak 70/12, på kommunens nettsted; besøkt 17. januar 2014. Pål Morten Borgli fra Frp blei varaordfører, et verv han også hadde i 2003–07, den gang i et samarbeid med Høyre.«Stanley Wirak er formelt valgt som ordfører» , Stavanger Aftenblad 25. oktober 2011; besøkt 16. januar 2012.

 Sauda 
   Mandatfordeling Sauda
I Sauda stilte A, SV, Sp, KrF, V, H og Frp. Arbeiderpartiet er fortsatt størst med 45,3 prosent, men en tilbakegang på 6,5 prosentpoeng gjorde at partiet mista sitt reine flertall i kommunestyret. Høyre gikk fram 7,4 poeng til 23,8. Valgdeltakelsen var 69,6 prosent.

Frode Sulen blei valgt til ny ordfører og Laura Seltveit til varaordfører. Begge er fra Arbeiderpartiet.«Ny ordfører og formannskap valgt i Sauda», nyhetsmelding på kommunens nettsted  5. oktober 2011; besøkt 16. januar 2012.

 Sokndal 
   Mandatfordeling Sokndal
I Sokndal var det lister fra A, Sp, KrF, V, H og Frp. Arbeiderpartiet er størst med 30,0 prosent (ned 1,8), fulgt av Kristelig Folkeparti med 19,6 (opp 3,6). Høyre gikk fram 10,7 poeng til 18,7, mens Fremskrittspartiet tapte 9,8 poeng og fikk 18,5 prosent. Valgdeltakelsen var 68,8 prosent.

En samarbeidsavtale mellom KrF, Frp og Høyre gav ordførervervet til Trond Arne Pedersen (KrF), mens Atle Støle (H) blei varaordfører.«Ingen tvil - Pedersen blir ny ordfører» , Dalane Tidende 4. oktober 2011; besøkt 16. januar 2012.

 Sola 
   Mandatfordeling Sola
I Sola stilte A, SV, Sp, KrF, V, H, Frp, PP og Tanangerlisten. Høyre styrka seg med 7,5 prosentpoeng til 36,3 prosent, mens Fremskrittspartiet gikk tilbake 3,7 til 20,3. Tanangerlisten gikk ned 4,5 poeng til 4,0. Valgdeltakelsen var 65,4 prosent.

Håkon Rege fra Høyre avslutta sin ordførerperiode med å overlevere klubba til partifellen Ole Ueland.  Varaordfører blei Jan Sigve Tjelta (KrF).«– Nå er du ordfører, Ole» , Solabladet 20. oktober 2011; besøkt 16. januar 2012.

 Stavanger  
   Mandatfordeling Stavanger
Stavangers innbyggere kunne velge mellom A, SV, R, Sp, KrF, V, H, Frp, Dem, MdG og PP. Arbeiderpartiet var valgvinneren med en framgang på 7,1 prosentpoeng til 29,0 prosent. Det var likevel ikke nok til å ta igjen Høyre, som fikk 34,0 (tilbake 0,5). Fremskrittspartiet gikk tilbake 2,4 poeng til 13,1. Endringene var ellers nokså små. Miljøpartiet stilte for første gang og fikk ett mandat. Valgdeltakelsen var på 62,7 prosent. Stavanger deltok i forsøk med lavere stemmerettsalder, og valgdeltakelsen blant de to laveste årskulla var 61,5 prosent.

Leif Johan Sevland fra Høyre gikk av etter seksten år som byens ordfører. Han blei etterfulgt av partikollegaen Christine Sagen Helgø, som blei valgt med 35 stemmer for og 31 blanke stemmer. Bjørg Tysdal Moe fra KrF blei gjenvalgt som varaordfører, et verv hun har hatt sia 1999. Hun blei valgt med 35 for og 32 blanke.«Fersk ordfører glemte å stemme på varaordføreren», Stavanger Aftenblad  17. oktober 2011; besøkt 16. januar 2012. Avviket i antall blanke stemmer skyldtes at en representant kom for seint til møtet til å delta i første votering.

 Strand 
   Mandatfordeling Strand
Strand kunne skilta med disse listealternativa: A, SV, Sp, KrF, V, H, Frp og MdG. Arbeiderpartiet økte kraftig, opp 17,9 prosentpoeng til 40,9 prosent. Også Høyre hadde framgang, men bare med 2,5 poeng til 16,9. Bortsett fra den nye lista til Miljøpartiet (0,4) var det ellers tilbakegang for samtlige parti, mest for Fremskrittspartiet (ned 6,3 til 12,3) og Kristelig Folkeparti (ned 5,5 til 17,0). Valgdeltakelsen var 65,0 prosent.

Helge Steinsvåg (A) blei valgt til ordfører og Alf Henning Heggheim (Sp) til varaordfører. De fikk 15 stemmer mot 14 avgitt for forslag fremma på vegne av en koalisjon av KrF, H og Frp.Protokoll fra konstituerende kommunestyremøte 12. oktober 2011; besøkt 16. januar 2012.

 Suldal 
   Mandatfordeling Suldal
I Suldal var det lister fra A, SV, Sp, KrF, V, H og Frp. Senterpartiet er størst med 30,9 prosent (tilbake 4,0), og Arbeiderpartiet er nummer to med 23,5 prosent (opp 3,5). Sosialistisk Venstreparti gikk mest tilbake: ned 6,1 poeng til 7,9. Kommunestyret blei redusert fra 25 til 19 representanter. Valgdeltakelsen var 68,0 prosent.

Torkel Myklebust (Sp) blei gjenvalgt som ordfører. Ny varaordfører blei Kari Vaage Gjuvsland (A).«Dei neste fire åra», Suldalsposten 17. september 2011; besøkt 16. januar 2012.

 Time 
   Mandatfordeling Time 
I Time kunne innbyggerne velge mellom A, SV, Sp, KrF, V, H, Frp og MdG. Høyre gikk fram med 17,7 prosentpoeng til 35,2 prosent. Størst tilbakegang hadde Fremskrittspartiet (ned 6,5 til 11,7) og kommunens nest største, Arbeiderpartiet (ned 4,7 til 15,2). Valgdeltakelsen var 68,0 prosent.

Reinert Kverneland (H) blei ny ordførar i Time med 22 av 27 stemmer. De siste fem gikk til Arbeiderpartiets kandidat.«– Vil lytta til alle» , Jærbladet 4. oktober 2011; besøkt 16. januar 2012. Petter Lorentz Stabel (Frp) blei kommunens varaordfører.

 Tysvær 
   Mandatfordeling Tysvær
Tysvær hadde lister for A, SV, Sp, KrF, V, H og Frp. De to største partia gikk fram: Høyre med 13,2 prosentpoeng til 33,1 og Arbeiderpartiet med 4,2 poeng til 23,4. Fremskrittspartiet gikk mest tilbake, med 11,0 poeng til 12,8 prosent. Valgdeltakelsen var 63,3 prosent.

Etter at det var inngått en samarbeidsavtale mellom H, KrF, V og Frp, blei Harald Stakkestad (H) enstemmig valgt til ordfører ved skriftlig avstemning. Kristine Aurdal (KrF) blei ny varaordfører, men måtte konstatere at sju stemte blankt.«Her er den nye varaordføraren», Tysvær Bygdeblad 13. september 2011; besøkt 16. januar 2012.«Alle på plass» , Tysvær Bygdeblad 26. oktober 2011; besøkt 16. januar 2012.

 Utsira 
   Mandatfordeling Utsira
Utsira er Norges minst folkerike kommune, og 133 av de 168 med stemmerett deltok, det vil si 79,2 prosent.15 av de avgitte stemmene var blanke, så det var bare 70,2 prosent av de stemmeberettiga som fikk tellende stemmer. Det var to lister å velge mellom, Utsira fellesliste og nyskapningen Ungdomslista. Sistnevnte fikk 20,3 prosent av stemmene og to mandater. Felleslista fikk dermed 79,7 prosent og de resterende 9 plassene i kommunestyret, noe som er en framgang på 25,4 prosentpoeng. Ved valget i 2007 var det ei bygdeliste som fikk 45,7 prosent av stemmene.

Resultatet gjorde at Jarle Nilsen kunne fortsette som ordfører. Varaordfører blei Marte Eide Klovning. Begge representerer Felleslista.«Nytt kommunestyre konstituerte seg 5.oktober 2011», nyhetsmelding på kommunens nettsted; besøkt 16. januar 2012.

 Vindafjord 
   Mandatfordeling Vindafjord
I Vindafjord var det lister for A, SV, Sp, KrF, H, Frp og Bjoa bygdeliste. Senterpartiet er størst, men gikk tilbake 4,4 prosentpoeng til 31,8. Høyre er nest størst og gikk fram 3,4 poeng til 21,2. SVs liste var ny. Med 4,2 prosent av stemmene fikk den ett mandat. Valgdeltakelsen var 62,3 prosent.

Etter tolv år som ordfører – først i Ølen kommune, deretter i sammenslåtte Vindafjord – forlot Arne Bergsvåg (Sp) ordførerplassen. Ny i stolen blei partifellen Ole Johan Vierdal.«Vindafjords førstemann», Karmsund 30. september 2011; besøkt 16. januar 2012. Varaordfører blei Steinar Skartland fra Kristelig Folkeparti.

 Fylkestingsvalget 

Fylkestinget valgte Janne Johnsen fra Høyre til fylkesordfører og Terje Halleland (Frp) til varaordfører.

 Nøkkeltall 

  A SV R Sp KrF V H Frp Dem KSP Kyst MDG Pp NKP SumStemmer 241831371153Prosent27,42,90,65,710,94,728,915,80,10,40,20,81,60,1100,0Endring F-074,0-1,4-0,1-1,1-1,9-0,86,0-4,90,00,0-0,10,30,10,1Representanter131035214800001047Endring F-072-1-1-13-20 

 Kommunevise resultater 

Tabellen viser prosent av antall avgitte stemmer i kommunen.

 Kommnr Kommune A SV R Sp KrF V H Frp Dem KSP Kyst MDG Pp NKP Total 1101 Eigersund28,02,00,45,815,15,126,414,70,10,40,60,31,20,1100,0 1102 Sandnes24,92,90,55,09,64,229,220,80,10,40,10,71,60,1100,0 1103 Stavanger32,33,91,11,95,96,732,212,40,10,30,21,21,70,1100,0 1106 Haugesund34,72,40,51,75,54,532,512,70,20,40,30,83,50,1100,0 1111 Sokndal29,61,50,85,820,23,617,617,90,50,80,20,60,80,1100,0 1112 Lund26,91,00,212,220,74,314,418,60,10,50,00,11,10,1100,0 1114 Bjerkreim13,41,20,224,421,23,323,610,40,11,00,10,60,60,1100,0 1119 Hå16,21,70,313,623,01,924,915,50,21,30,10,41,00,1100,0 1120 Klepp17,61,60,39,514,93,632,018,10,10,50,10,60,90,1100,0 1121 Time16,42,00,38,816,54,336,512,50,10,50,11,40,60,0100,0 1122 Gjesdal24,82,40,48,219,22,822,018,30,00,50,10,40,60,0100,0 1124 Sola21,92,00,33,49,64,235,220,40,20,30,10,51,80,1100,0 1127 Randaberg35,91,50,35,012,73,525,613,50,10,40,10,50,70,0100,0 1129 Forsand19,714,30,012,520,42,711,612,40,00,90,70,53,90,2100,0 1130 Strand29,24,10,46,018,03,320,015,40,10,40,01,41,60,0100,0 1133 Hjelmeland18,94,10,123,218,03,320,58,70,20,60,90,70,70,1100,0 1134 Suldal26,07,20,527,814,35,39,67,70,10,30,20,50,60,0100,0 1135 Sauda43,78,40,77,47,73,418,48,30,10,00,10,51,30,1100,0 1141 Finnøy14,73,60,118,723,514,115,78,30,00,20,10,80,20,0100,0 1142 Rennesøy22,72,10,312,911,22,432,314,50,00,20,10,40,50,0100,0 1144 Kvitsøy26,90,40,03,229,45,016,516,50,00,70,40,01,10,0100,0 1145 Bokn25,52,40,523,19,00,523,112,20,00,01,30,51,90,0100,0 1146 Tysvær28,91,90,210,211,83,726,714,20,10,60,10,51,10,0100,0 1149 Karmøy26,51,90,32,415,52,825,022,70,10,60,20,21,80,1100,0 1151 Utsira60,80,80,810,42,48,011,22,40,00,01,60,01,60,0100,0 1160 Vindafjord18,12,30,433,410,51,614,717,20,10,30,20,30,70,1100,0

 Referanser 

Rogaland